EP: Šveđani remizirali s Talijanima (19/6/04) - 2004-06-19
Prolaz u nastavak natjecanja Italija mora tražiti u pobjedi nad Bugarskom
Na Europskom nogometnom prvenstvu u Portugalu danas se igraju susreti skupine D. Snage će najprije odmjeriti Latvija i Njemačka, a u drugoj utakmici Češka i Nizozemska. Sinoć su Danci zapečatili sudbinu Bugarima te su ih pobjedom od 2-0 izbacili iz daljnjeg natjecanja. Šveđani su, pak, odigrali neriješno s Italijom 1-1. Prolaz u nastavak natjecanja Italija mora tražiti u pobjedi nad Bugarskom, a moglo bi se dogoditi da o prolazu u daljnje natjecanje odlučuje i gol-razlika. Tenis. Tajlanđanin Paradorn Srichapan ušao je u svoje prvo finale na travnatim terenima. Na turniru Nottingham Open tajlandski je tenisač pobjedio Šveđanina Robina Soderlinga s 2-0 u setovima. Protivnik u današnjem finalu bit će mu još jedan Šveđanin, Thomas Johansson. Ovaj turnir smatra se zagrijavanjem za Wimbledon koji počinje u ponedjeljak u Londonu. Za nastup na Wimledonu pripremaju se i tenisačice. Čehinja Klara Kolukalova ušla je u finale turnira Ordina Open koji se igra na travnatim terenima u Nozozemskoj. Njena protivnica u finalu bit će pobjednica iz susreta Mary Pierce i Lina Kranoroutskaya.